Buk Farkarkor kuker Sonin ma Vidio | Wawasya & Buk Farkarkor
Buk Farkarkor kuker Sonin ma Vidio
ROSAI NA WAFRURI: Buk sonin ma vidio ro farkarkor Bena insama nasnai syadi ma ḇefarkor ya napyan fa iswarepen farkarkor anya.
Kwinfir sonin ma vidio faro farkarkor Bena. Rofyor wun faya ḇaido buk farkarkor, buk sonin, diagram, peta, fasfas ḇekur ḇe marandan, ma vidio fa fasnaibos farkarkor ḇefandun na monda. Wafnoḇek ḇerower Au ya insama myam sonin ma vidio anya monda ḇa ḇoi iswarepen farkarkor ḇefandun kaku na kako.
Mam pyum insamaido ḇerower Au ya myam sonin ḇaido vidio fasnai anna.
Raris imbe fasnai sonin rofyor wun faya Bena ido, fasos pyum sonin anya fa iba koper insama naek srar sya smam pyum na.
Fasnaiḇair sonin ḇero syap koḇena faro ḇerower Au ya, ma wor i fa fyawar sonin anya. Buk fakfuken riḇeso fa bukifasnaibos farkarkor ḇefandun na. Rofyor fasnai vidio ido, wuf na fa fanam yoḇ i insamaido myam pyum na. Mboi ḇepyum syadi iso, kawos awer rofyor kofasnai vidio.
Wawawsya ma Buk Farkarkor—Buk Farkarkor kuker Sonin ma Vidio